Virallinen lehti nro C 277 , 23/09/1996 s. 0026



A4-0233/96 Ehdotus neuvoston asetukseksi tiettyjen sitrushedelmien tuottajien tukijärjestelmästä (KOM(96)0177 - C4-0321/96 - 96/0120(CNS)) Ehdotus hyväksyttiin seuraavin tarkistuksin: (Tarkistus 1) Johdanto-osan ensimmäinen kappale a (uusi) >EP:n äänestyksessä hyväksytty teksti> ottaa huomioon yhteisen neuvoston 23. syyskuuta 1993 tekemän sitoumuksen, jossa vaadittiin taloudellisen solidaarisuuden periaatteen ja yhteisen maatalouspolitiikan (CAP) suuntaviivojen hyväksymisen yhteydessä vuonna 1992 laadittujen yhteisön etuuskohtelua koskevien periaatteiden huomioon ottamista kaikilla maatalouden aloilla, (Tarkistus 2) Johdanto-osan kolmas kappale a (uusi) >EP:n äänestyksessä hyväksytty teksti> ottaa huomioon, että jalostusteollisuutta olisi rohkaistava tuottamaan uusia tuotteita (pastöroidut ja täysmehut), joiden suhteen yhteisöllä on suurimmat mahdollisuudet kilpailla kolmansien maiden kanssa. (Tarkistus 3) 3 artiklan 2 kohdan ensimmäinen alakohta >Alkuperäinen teksti> 2. Edellä 1 kohdassa tarkoitetun tuen määrä ilmoitetaan liitteessä olevassa taulukossa 1. >EP:n äänestyksessä hyväksytty teksti> 2. Liitteessä ilmoitettu tuen määrä mukautetaan vastaavasti neuvoston tuoretuotteille vahvistaman yhteisön vetäytymiskorvauksen määrään siten, että tuen määrä vastaa joka tapauksessa vähintään komission ehdottamaa yhteisön vetäytymiskorvausta. (Tarkistus 4) 5 artiklan 1 kohdan kolmas luetelmakohta >Alkuperäinen teksti> - mandariinit, klementiinit ja satsumat: 265 000 tonnia >EP:n äänestyksessä hyväksytty teksti> - mandariinit, klementiinit ja satsumat: 365 000 tonnia (Tarkistus 5) 5 artiklan 2 kohdan kolmas alakohta a (uusi) >EP:n äänestyksessä hyväksytty teksti> Edellä mainittuja säännöksiä sovellettaessa ei tukea missään tapauksessa saa supistaa yli 20 prosenttia. (Tarkistus 6) 6 artikla >Alkuperäinen teksti> Tämän asetuksen soveltamista koskevat yksityiskohtaiset säännöt ja erityisesti tarkastusmenettelyt ja rangaistukset, markkinointivuodet, jalostettavaksi toimitetun raaka-aineen vähimmäisominaisuudet ja kynnyksen ylityksestä johtuvat rahalliset seuraamukset vahvistetaan asetuksen (EY) N:o .../96 45 artiklassa säädettyä menettelyä noudattaen. >EP:n äänestyksessä hyväksytty teksti> Tämän asetuksen soveltamista koskevat yksityiskohtaiset säännöt ja erityisesti tarkastusmenettelyt ja rangaistukset, markkinointivuodet, jalostettavaksi toimitetun raaka-aineen vähimmäisominaisuudet ja kynnyksen ylityksestä johtuvat rahalliset seuraamukset vahvistetaan olemassa olevien määrärahojen asettamissa rajoissa asetuksen (EY) N:o .../96 45 artiklassa säädettyä menettelyä noudattaen. Parlamentille on annettava tietoja soveltamista koskevista yksityiskohtaisista säännöistä tehdyistä päätöksistä. (Tarkistus 7) 6 artikla a (uusi) >EP:n äänestyksessä hyväksytty teksti> 6 a artikla 1. Komissio tekee valvontatoimia ja rangaistuksia koskevat päätökset. Jäsenvaltioiden on otettava käyttöön valvontajärjestelmä, joka mahdollistaa tarkastuksien suorittamisen edellisissä artikloissa annettujen säännösten mukaisesti. 2. Jäsenvaltioiden on annettava ilmoitus komissiolle viimeistään yhden kuukauden kuluttua siitä päivämäärästä, jolloin tällaisen valvonnan järjestämisen varmistavat toimenpiteet tulivat voimaan. 3. Komissio toimii yhteistyössä jäsenvaltioiden toimivaltaisten elinten kanssa suorittaessaan järjestelmän toteutusta koskevia tarkastuksia. Sen on myös järjestettävä oma-aloitteisia tarkastuksia, joihin jäsenvaltioiden viranomaisia voidaan pyytää osallistumaan. (Tarkistus 8) 6 artikla b (uusi) >EP:n äänestyksessä hyväksytty teksti> 6 b artikla Siinä tapauksessa, että tukea on maksettu tai vastaanotettu väärin perustein, jäsenvaltioiden on maksettava takaisin väärin perustein saamansa summat sekä korot, jotka lasketaan maksupäivästä siihen päivään, jolloin takaisinmaksu suoritetaan. Korkoprosenttina käytetään kansallisessa lainsäädännössä samanlaisille takaisinmaksujärjestelyille määrättyä voimassa olevaa korkoprosenttia. Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston asetukseksi tiettyjen sitrushedelmien tuottajien tukijärjestelmästä (KOM(96)0177 - C4-0321/96 - 96/0120(CNS)) (Kuulemismenettely) Euroopan parlamentti, joka - ottaa huomioon komission ehdotuksen neuvostolle KOM(96)0177 - 96/0120(CNS) ((EVYL C 191, 2.7.1996, s. 7)), - neuvoston kuultua sitä EY:n perustamissopimuksen 43 artiklan mukaisesti (C4-0321/96), - ottaa huomioon työjärjestyksensä 58 artiklan, - ottaa huomioon maataloutta ja maaseudun kehittämistä käsittelevän valiokunnan mietinnön sekä budjettivaliokunnan lausunnon (A4-0233/96), 1. Hyväksyy komission ehdotuksen parlamentin tekemin tarkistuksin; 2. Pyytää neuvostoa ilmoittamaan parlamentille, mikäli se aikoo poiketa parlamentin hyväksymästä sanamuodosta; 3. Pyytää tulla kuulluksi uudelleen, mikäli neuvosto aikoo tehdä huomattavia muutoksia komission ehdotukseen ; 4. Kehottaa puhemiestään välittämään tämän lausunnon neuvostolle ja komissiolle.